पैसे के लालच में वृद्धा का मर्डर कर लगा दिया ताला
गुंडरदेही ब्लॉक के ग्राम देवरी क. में वृद्ध महिला की मर्डर करके आरोपी ने बाहर से ताला लगा दिया। घटना की जानकारी ग्रामीणों को रविवार शाम 4 बजे हुई। जब घर के अंदर से अजीब सी दुर्गंध आ रही थी। लेकिन घर के बाहर ताला लगा था। पुलिस मामले का खुलासा करते हुए अंदेशा लगा रही है कि यह घटना हत्या हो सकती है। लेकिन खुलकर कुछ कह नहीं पा रहे है।
मिली जानकारी अनुसार 65 वर्षीय जानकी बाई अपने घर में अकेली रहती थी। दो बेटियां है, दोनों ही ससुराल जा चुकी है। ग्रामीणों ने 2 मार्च शाम 4 बजे उसे आखिरी बार देखा। इसके बाद से घर बाहर से बंद था। लेकिन रविवार को दुर्गंध आई तब ग्रामीणों ने घर का ताला तोड़ा और नजारा देख कर चौंक गए। वापस दरवाजा बंद करके पुलिस को सूचना दी। शाम होने के कारण मौके पर पुलिस ने कमरे को सील कर दिया। सोमवार को सुबह 7.45 बजे घर खोला गया।
घर खोलते ही देखा गया कि पूरा सामान अस्त-व्यस्त पड़ा हुआ था। पेटी, कपड़े, झोले के अलावा सील लोढ़ा के साथ पूरे घर का सामान बिखरा पड़ा हुआ था। जांच के लिए बालोद से डॉग स्कवॉड व भिलाई से फांरेसिक टीम भी पहुंची।
कपड़े में खून के धब्बे, टीआई ने कहा- जांच में पता चलेगा : ग्रामीणों के अनुसार सुबह दरवाजा को खोल कर पुलिस बारीकी से जांच कर रही थी। तभी एक कपड़ा को देखने से ऐसा लग रहा था कि मर्डर के बाद शायद खून को इससे पोंछा गया होगा। इस कपड़ा को भिलाई फारेन्सिक लैब से पहुंची डॉ. अनुपमा मेश्राम ने जांच के लिए रखा है। लाश इतनी सड़ चुकी थी की गुंडरदेही में पोस्टमार्टम ही नहीं हो पाया। गुंडरदेही के डॉक्टरों ने पोस्टमार्टम के लिए शव को मेडिकल कॉलेज रायपुर भेजा है।
बालोद. घर का सामान बिखरा पड़ा।
महिला धान बेची थी, पैसे के लिए मर्डर की आशंका
गांव वालों के अनुसार मृतिका जानकी बाई के पास सवा एकड़ खेत है। जिसमें लगे धान फसल भी बेची थी। इससे यह अंदाजा लगाया जा रहा है कि धान बेचने की जानकारी रखने वाला कोई व्यक्ति इस घटना को अंजाम दिया होगा। मौके पर पहुंची डॉग स्कवॉड में डॉग मास्टर दुष्यंत कुमार के इशारा करते ही डॉग चंदा पूरी पुलिस टीम को लेकर गांव के कुछ गलियों तक पहुंची। जिसके आधार पर कुछ संदिग्धों को भी हिरासत में लिया गया है।
पोस्टमार्टम रिपोर्ट आने के ही बाद होगा पूरा खुलासा
वृद्ध महिला की लाश मिली है, घर का दरवाजा बाहर से बंद था। शव को पोस्टमार्टम के लिए भेजा गया है। अभी कुछ कह नहीं सकते। पीएम रिपोर्ट के बाद पता चलेगा मर्डर है या फिर कुछ और। पीके पाठक, टीआई,
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva